ஆனால் குறிப்பிட்ட எந்தச் சமயநெறியும் வாழ்க்கை நெறியை நிர்ணயிப்பதில்லை. தன் கோட்பாட்டுக்குள் வாழ்க்கையை வரையறுப்பதில்லை ராய் படங்களில். நிறுவன சமயத்தை முற்றிலும் நிராகரித்து விடுகிறார். எண்பதுகளின் மத்தியில் இதய பலவீனத்தை முன்னிட்டு, ‘சற்று ஓய்வாக இருந்தபோது அவர் செய்த படம் கணசத்ரு (ஜன விரோதி). இது உலகறியும் நாடகாசிரியர் ஹென்ரிக் இப்சன் எழுதிய An enenmy of the people நாடகத்தை அடிப்படையாகக் கொண்டது. எல்லாம் இந்தியாவில், வங்காளத்தில், ஓர் ஊரில் நடந்ததுபோல் வியக்கத்தக்க யதார்த்தத்துடன் படைத்திருக்கிறார். இப்ஸன் நாடகத்தை அறியாதவர்கள், ராய் படத்தின் ஆரம்பத்தில் இவ்விஷயத்தைச் சொல்லியிருப்பதையும் கவனிக்காவிட்டால் ஜனசத்ரு ஒரு மேலை நாட்டு நாடகத்தின் தழுவல் என்று சொன்னால் நம்ப மாட்டார்கள்.